Diari Oficial de la Generalitat Valenciana


Sumari del DOGV 3859, del 18-10-2000 (2000/7895)

ORDRE de 29 de juny 2000, de la Conselleria de Cultura i Educació, per la qual es concedix l'autorització d'obertura i funcionament als centres docents privats de nova creació que s'especifiquen en l'annex.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/7895


Data del document
:   18-10-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * Xàtiva
    * Godella
    * ensenyament privat

ORDRE de 29 de juny 2000, de la Conselleria de Cultura i Educació, per la qual es concedix l'autorització d'obertura i funcionament als centres docents privats de nova creació que s'especifiquen en l'annex. [2000/X7895]
  
Els expedients han sigut iniciats a instància dels promotors-titulars dels centres que s'especifiquen en l'annex, en sol·licitud d'obertura i funcionament d'estos.
  
La Direcció General de Centres Docents ha aprovat, per resolucions individualitzades per a cada centre, la proposta d'instal·lacions i ús educatiu dels espais reflectits en els plànols presentats per a les autoritzacions dels centres.
  
Cada expedient ha sigut tramitat per la Direcció Territorial corresponent i inclou informe favorable de la Unitat Tècnica de Construccions, a més de la relació de professors i titulacions respectives amb l'informe corresponent de la Unitat d'Inspecció Educativa o, si es dóna el cas, el compromís d'aportar-la abans de l'inici de les activitats educatives corresponents.
  
Vistos la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 173/1998, de 16 de febrer (BOE de 17.02.1998), pel qual es modifica i completa el Reial Decret 986/1991, de 14 de juny (BOE de 25.06.1991), en què s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris, el Reial Decret 777/1998, de 30 d'abril sobre ordenació de la formació professional (BOE de 8 de maig), i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament dels centres docents privats que s'especifiquen en l'annex, atenent les característiques, ensenyaments i capacitat màxima que s'assenyalen i efectes per al curs acadèmic 2000/01.
  
DISPOSICIONS ADDICIONALS
  
Primera
  
El centres que no hagen aportat la relació de professors i les titulacions respectives hauran de fer-ho davant la Direcció Territorial corresponent, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
Segona
  
La Direcció Territorial corresponent establirà, en el termini màxim de dos mesos i per mitjà de resolució, el centre públic al qual el centre privat de formació professional que s'assenyala en l'annex quedarà adscrit a efectes administratius.
  
Tercera
  
Els centres hauran de complir el que es disposa en l'article 6 del Reial Decret 1.004/1991, de 14 de juny (BOE de 26.06.1991), i en el Decret 193/1988, de 12 de desembre (DOGV de 02.02.1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
El que es disposa en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 29 de juny de 2000
  
El conseller de Cultura i Educació,
  
MANUEL TARANCÓN FANDOS
  
ANNEX
  
Denominació genèrica del centre: Centre autoritzat d'Educació Infantil de Segon Cicle.
  
Denominació específica del centre: Betania
  
Titular: Xàtiva Guarderías y Enseñanza, Soc. Coop. L. V.
  
Adreça: c/ Argenteria, 73
  
Localitat: Xàtiva
  
Província: València
  
Codi: 82721547
  
Ensenyaments i capacitat màxima que s'autoritza:
  
- Educació Infantil, 2n cicle, amb 3 unitats i 69 llocs escolars
  
Denominació genèrica del centre: Centre autoritzat de Formació Professional de Grau Mitjà i Superior.
  
Denominació específica del centre: B&S Formación
  
Titular: María Luz Sanchez de la Calle
  
Adreça: Av. de l'Antic Regne de València, 62
  
Localitat: València
  
Província: València
  
Codi: 72693284
  
Ensenyaments i capacitat màxima que s'autoritza:
  
- 2 grups de tècnic en Perruqueria amb 38 llocs escolars (19 llocs escolars de matí i 19 llocs escolars de vesprada).
  
- 2 grups de tècnic en Estètica Personal Decorativa amb 38 llocs escolars (19 llocs escolars de matí i 19 llocs escolars de vesprada).
  
- 2 grups de tècnic superior en Estètica amb 38 llocs escolars (19 llocs escolars de matí i 19 llocs escolars de vesprada).
  
- 2 grups de tècnic superior en Educació Infantil amb 38 llocs escolars (19 llocs escolars de matí i 19 llocs escolars de vesprada).
  
- 2 grups de tècnic superior en Secretariat amb 28 llocs escolars (14 llocs escolars de matí i 14 llocs escolars de vesprada).
  
Denominació genèrica del centre: Centre autoritzat de Formació Professional de Grau Superior.
  
Denominació específica del centre: Centro de Estudios Financieros
  
Titular: CEF Levante, SA.
  
Adreça: c/ Alboraia, 23
  
Localitat: València
  
Província: València
  
Codi: 98514879
  
Ensenyaments i capacitat màxima que s'autoritza:
  
- 4 grups de tècnic superior en Administració i Finances amb 120 llocs escolars.
  
- 2 grups de tècnic superior en Administració de Sistemes Informàtics amb 60 llocs escolars.
  
- 2 grups de tècnic superior en Secretariat amb 50 llocs escolars.
  
Denominació genèrica del centre: Centre autoritzat de Formació Professional de Grau Superior.
  
Denominació específica del centre: Edetania
  
Titular: Arquebisbat de València
  
Domicili: c/ Sacre Cor, 5
  
Localitat: Godella
  
Província: València
  
Codi: 65675063
  
Ensenyaments i capacitat màxima que s'autoritza:
  
- 3 cicles formatius de grau superior en:
  
\* Interpretació del Llenguatge de Signes amb 2 grups i 60 llocs escolars a impartir en doble torn.
  
\* Animació d'Activitats Físiques i Esportives amb 2 grups i 60 llocs escolars a impartir en doble torn.
  
\* Animació Sociocultural amb 2 grups i 60 llocs escolars a impartir en doble torn.